[{"text_idx": "#000005", "text": "Dangosodd data gan Iechyd Cyhoeddus Cymru yr wythnos diwethaf cynnydd mewn achosion newydd gan rybuddio fod \u201cCoronafeirws yn dal i gylchredeg yn y gymuned\u201d."}, {"text_idx": "#000007", "text": "Ar hyn o bryd, yng Nghymru, dim ond aelodau o\u2019r cyhoedd sydd a\u0302 symptomau Coronafeirws sydd yn cael profion swab, gan eithrio lleoliadau cartrefi gofal."}, {"text_idx": "#000009", "text": "Bydd pe\u0302l-droediwr yn yr Uwch Gynghrair yn derbyn profion ddwywaith yr wythnos drwy gydol misoedd Mai i Orffennaf a disgwylir i brofion rheolaidd barhau pan fydd y gynghrair yn ailgychwyn. Mae\u2019r drefn brofi wedi bod yn effeithiol iawn o ran dod o hyd i achosion positif lle nad oedd y person yn dangos unrhyw symptomau."}, {"text_idx": "#000012", "text": "\u201cMae profion wedi bod ar gael i bawb yng Nghymru sy\u2019n arddangos symptomau Coronafeirws ers peth amser. Fodd bynnag, gwyddom fod plant \u2013 a llawer o oedolion \u2013 yn aml ddim yn arddangos symptomau neu\u2019n yn arddangos symptomau ysgafn iawn. Felly\u2019r unig ffordd o fod yn siw\u0302r o weld y darlun llawn yw defnyddio\u2019r capasiti profi sydd gennym gymaint a\u0302 phosibl i ddod ag achosion a chlystyrau i\u2019r amlwg."}, {"text_idx": "#000014", "text": "\u201cMae hyn yn arbennig o bwysig wrth i bobl ddychwelyd o wyliau i ysgolion, gan fod adroddiadau yn dweud fod mwy o berygl o drosglwyddo\u2019r firws wrth ddod yn o\u0302l o wyliau i leoliadau penodol."}]